CELEX: 62016TN0170
Language: et
Date: 2016-04-19 00:00:00
Title: Kohtuasi T-170/16: 19. aprillil 2016 esitatud hagi – Guardian Glass España, Central Vidriera versus komisjon

4.7.2016   
            
            
               ET
            
            
               Euroopa Liidu Teataja
            
            
               C 243/35
            
         19. aprillil 2016 esitatud hagi – Guardian Glass España, Central Vidriera versus komisjon
   (Kohtuasi T-170/16)
   (2016/C 243/38)
   Kohtumenetluse keel: hispaania
   
      Pooled
   
   
      Hageja: Guardian Glass España, Central Vidriera, S.L. (Llodio, Hispaaania) (esindajad: advokaadid M. Araujo Boyd, D. Armesto Macías ja A. Lamadrid de Pablo)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagiavaldus ja selles esitatud tühistamisväited vastuvõetavateks;
            
         
               —
            
            
               rahuldada hagiavalduses esitatud tühistamisväited ja tühistada vaidlustatud otsus;
            
         
               —
            
            
               kohustada algatama ELTL artikli 108 lõikes 2 ette nähtud ametlikku uurimismenetlust, selleks et hageja saaks teostada oma menetluslikke õigusi ja komisjon saaks kõrvaldada ametlikult ja õiguslikult piisavalt oma kahtlused asjaomase abi kokkusobivuse suhtes;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva hagiavaldus on esitatud otsuse peale, millega Euroopa Komisjon tunnistas liidu õigusega kokkusobimatuteks teatud abi, mille Guardian oli saanud, ja millest komisjon teavitas Hispaania ametivõime 15. juuli 2015. aasta kirjaga „Maksualased vaidlused Baskimaal (Álava) – Mitteametlik sõnum täiendavate väidete kohta seoses kooskõlaga 1998. aasta DAR-idega” ja millest Hispaania ametivõimud teavitasid hagejat 19. veebruaril 2016.
   Hageja esitab hagi põhjendamiseks kaks väidet.
   
               1.
            
            
               Esimene väide
               Peamisena väidab hageja, et komisjon võttis vastu otsuse, millega tunnistas üksikabi siseturuga kokkusobimatuks, rikkudes ELTL artiklit 250 ja kollegiaalsuse põhimõtet, sest seda otsust ei võtnud vastu volinike kolleegium, ning ELTL artikli 108 lõiget 2 ja määruse nr 659/1999 (1) artikleid 4 ja 13, sest ta jättis enne otsuse tegemist algatamata ametliku uurimismenetluse.
            
         
               2.
            
            
               Teine väide
               Teise võimalusena esitatud tühistamisväitega viitab hageja ELTL artikli 107 lõike 3 rikkumisele seetõttu, et komisjon eksis vaidlustatud otsuses, kui ta analüüsis abi kokkusobivust siseturuga.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).